《补蜀汉铙歌十二首 其三 克老瞒》
明代·胡应麟

克老瞒，厥功不可量。瞒挟天子令四方。以暴如虎贪如狼。

既定荆州下长江。并兵八十三万强。凶威所指横以张。

所触者碎当者亡。遣军师亮谕孙权。权奉命，发兵助我屯江干。

桓桓烈炬战舰轰，将士大呼冲敌坚。贼兵百万尸如山。

操走乌林四海安。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。